ועדת העבודה, הרווחה והבריאות, כנסת 15, פרוטוקול מספר 58, 2000-01-11 09:30

דוד טל: אני פותח את ישיבת הוועדה.

דוד טל: הנושא על סדר יומנו הוא: תקנות הבטיחות בעבודה (גליון בטיחות) (תיקון), התש"ס- 1999.

א' זלדין: מדובר בתיקון תקנות הבטיחות בעבודה (גליון בטיחות), שבשעתו כאשר הן הועברו בכנסת הוועדה ביקשה להוסיף חלק נוסף לתקנות שיתייחס לצורת האריזה של החומרים ולסימון בתויות בעברית.

א' זלדין: התקנות המקוריות מחייבות יצרן או יבואן של חומר מסוכן לצרף גליון שמפרט את פרטי הרכב החומר והסיכונים, ואנו איפשרנו לעשות זאת באנגלית או בעברית.

א' זלדין: הבקשה היתה, שאנו נוסיף את חובת התירגום בעברית, וזה התיקון שאנו מביאים היום בשיתוף עם המשרד לאיכות הסביבה, כאשר אנו לקחנו את התקן הישראלי 2302 ואימצנו ממנו אך ורק את החלקים הרלוונטיים.

א' זלדין: אני מדגישה זאת, כי אנשים נבהלו מגודל התקן.

א' זלדין: התקן מתייחס גם לשימוש ביתי, ואנו לא מתייחסים לזה.

א' זלדין: אנו מתייחסים רק לשימוש לא-ביתי.

א' זלדין: בתקן ישנן SAFETY REGULATIONS ו- RISK REGULATIONS, כלומר לפי החומר יחליטו איזו תוית לשים על-פי הטבלאות שמופיעות בסוף התקן, כאשר אלה דברים מאד בסיסיים.

א' זלדין: הוראות בטיחות אומרות, למשל, להשתמש בבידוד מגן מתאים או לשמור את החומר באריזה מקורית בלבד, ואלה הוראות קצרות וברורות.

א' זלדין: ה- RISK REGULATIONS הן למשל: "נפיץ כשהוא יבש", "דליק ביותר" ויש גם כל מיני סמלים ברורים שמופיעים בתקן.

דוד טל: התאחדות התעשיינים, מדוע אתם מתנגדים לתקן 2302?

ד' באסל: אדוני היושב-ראש, אנו לא מתנגדים לתיקון.

ד' באסל: תקנות הבטיחות בעבודה (גליון בטיחות) נדונו בזמנו בשיתוף איתנו, ואנו מקבלים את הגישה שיש להרחיב את התקנות גם לנושא סימון ואריזה של חומרים מסוכנים.

ד' באסל: הבעיה שלנו היא בעיית ישום התקן בתעשיה - תקן 2302.

ד' באסל: הבעיה שלנו בתיקון הזה של התקנות היא בהפניה לתקן עצמו.

ד' באסל: כרגע, התקן איינו מחייב.

דוד טל: האם תקן 2302 לא מחייב?

ד' באסל: לא.

דוד טל: גרישה דויטש, האם זה נכון?

דוד טל: ג' דויטש: אנו עכשיו בחתימת שר לגבי כל התקן, למעט פרק ג' עליו מדובר.

דוד טל: כלומר, לשימוש ביתי - כן, ולגבי תעשייתי - זה נשאר על-פי בקשת שני משרדים - איכות הסביבה והעבודה והרווחה - לתקנה שלהם.

דוד טל: אם כך, אין לך בעיה.

ג' דויטש: מבחינתנו, אין בעיה.

ד' באסל: התקן נמצא בשלבים מתקדמים של הכרזת רישמיות על החלקים הלא-תעשייתיים.

ד' באסל: החלק התעשייתי אמור לעבור רביזיה.

ד' באסל: יש אישור של מכון התקנים לעשות רביזיה על התקן, לאור הערות שמתקבלות מהמפעלים על כך שהתקן במצבו הנוכחי לא ניתן לישום; יש בו סתירות והתנגשויות עם הדרך, בה היום התעשיה מסמנת את האריזות של חומרים מסוכנים.

ד' באסל: היום, התעשיה מסמנת על-פי התקנים הבינלאומיים.

ד' באסל: על מנת לא ליצור מצב שתהיה התנגשות בין התקנים הבינלאומיים לבין ההוראות כאן, אנו ביקשנו לערוך רביזיה, ומכון התקנים הסכים כולל כל הגורמים הנוגעים בזה.

ד' באסל: לכן, הבעיה שלנו היא אחת: אין לנו בעיה עם עצם התיקון.

ד' באסל: יש לנו בעיה כרגע, שקושרים בין התקנות לתקן - החלק בתקן שעומד לעבור רביזיה.

מ' בוטון: אבל, זה עיקר התקנה.

מ' בוטון: התקנה אומרת, שזה יהיה לפי התקן.

מ' בוטון: אם אתה מנתק את התקן מהתקנה, אין משמעות לתקנה.

ד' באסל: לדעתנו, בהחלט, יש משמעות לתקנה.

ד' באסל: יש אפשרות, למשל, לשנות את הנוסח לכך שהאריזות יסומנו באופן או בדרכים שיקבע השר.

דוד טל: האם השר יידע יותר טוב מאשר במכון התקנים?

ד' באסל: לא, אבל, שוב, אני חוזר על כך שהחלק של השימוש הלא-ביתי עומד לעבור רביזיה.

דוד טל: אם השר יקבע ויאמץ בעצם את התקן, אז מה?

ד' באסל: בסדר גמור.

דוד טל: כמה זמן אתם צריכים את הרביזיה הזאת?

דוד טל: כמה זמן לוקח התהליך הזה של הרביזיה?

דוד טל: האם זה שנה או שנתיים?

ד' באסל: הנקודות הבעייתיות ברורות.

ד' באסל: קשה לי לתת לוח-זמנים מדוייק, אבל בשנה הקרובה הבנתי שיש אישור של מכון התקנים לעשות רביזיה בתקן הזה, וזה מה שעומד על הפרק.

דוד טל: האם תוך שנתיים אפשר לסגור ולגמור את זה?

דוד טל: האם תוך שנתיים אפשר להגיע להסכמות?

ד' באסל: לדעתי, בקלות.

דוד טל: טוב.

דוד טל: אם כך, אנו נאשר זאת כך, ובעוד שנתיים אם יאשרו דבר אחר - נחזור לשולחן הזה ונשנה את התקנות בהתאם לבקשה שלכם ובהסכמתם של משרד העבודה והרווחה והמשרד לאיכות הסביבה וכל הגורמים.

י' וולף: אני יצחק וולף ממשרד העבודה והרווחה.

י' וולף: התאחדות התעשיינים, שאת דעתה אנו מכבדים מאד ומחשבים, היתה חברה בוועדה שהכינה את התקן.

י' וולף: זה לא שהתקן נפל עליהם מהשמים.

דוד טל: האם אתה מדבר על תקן 2302?

י' וולף: בדיוק.

י' וולף: הם היו חברים מכובדים ביותר ודומיננטיים בוועדה, והערותיהם נשמעו.

דוד טל: אני חושב, שהם חברים גם במכון התקנים הישראלי - לא?

י' וולף: הם היו חברים בוועדה שהכינה את התקן הזה ובוועדה המקצועית העליונה שאימצה את התקן הזה.

י' וולף: נכון שבוועדה לא כל הדעות של כל אחד מהמשתתפים התקבלו, אבל יש איזה שהוא קונצנזוס והם היו ערים לזה.

י' וולף: בנוסף לזה, משרד העבודה והרווחה, וגם המשרד לאיכות הסביבה, היה בידיעה שלהתאחדות התעשיינים אין השגות לגבי התיקון הזה.

י' וולף: העברנו את התיקון אליהם באוקטובר.

י' וולף: תגובה על כך שיש להם השגות לתקן קיבלנו אתמול.

י' וולף: אני חושב, שזה לא רציני.

א' זלדין: בנובמבר הם אמרו, שאין שום בעיה.

דוד טל: אינני רוצה ליחס זאת דוקא לתעשיינים, אבל מעניין שזה בהרבה מאד מהנציגויות עד שלא מגיע דבר ממש לקצה הגבול לא מתייחסים לזה.

דוד טל: אדוני נציג התעשיינים, עם כל הכבוד שאנו מכבדים אותך, וגם השולחן מכבד את התעשיינים ולא רק משרד העבודה והרווחה, מה יש לך לומר על זה - על ההתייחסות הלא רצינית, אם זה מגיע יום אחד לפני הדיון?

ד' באסל: אני מקבל את מה שנאמר כאן ע"י נציג משרד העבודה, שנציגי התעשיה היו שותפים לעריכת התקן.

ד' באסל: אני, בהחלט, לא מקבל את זה שההתייחסות לא רצינית.

ד' באסל: אינני רוצה כרגע להלאות את הנוכחים כאן בפרוצדורת העבודה בהתאחדות התעשיינים, אך מי שמכיר את דרך העבודה של אגף הכימיה בנושאים שקשורים לחומרים מסוכנים מכיר את צורת העבודה שלנו.

ד' באסל: בכל אופן, התיקון הזה הגיע לידיעתנו לפני מספר ימים.

ד' באסל: זו הסיבה האמיתית לכך שהתגובה גם יצאה לפני מספר ימים.

ד' באסל: זה לא שום דבר מעבר לכך.

ר' גלעד: אני רובי גלעד מהמשרד לאיכות הסביבה.

ר' גלעד: ישבתי עם עמיתי ממשרד העבודה הן בצוות שניסח את תקנות הבטיחות בעבודה (גליון בטיחות) והן בצוות שישב על תקן 2302.

ר' גלעד: אני רואה היום בפעם הראשונה את זה; כשהגעתי לכאן, הראו לי זאת.

ר' גלעד: ההשגות המצויות כאן הושמעו ע"י נכבדי התעשיינים - אברהם פידל מ"מכתשים", ורוב היידן-היימר מ"טמבור" שאין לנו גדולים מהם בהתאחדות הזאת.

ר' גלעד: ההשגות הללו מוכרות לנו.

ר' גלעד: הן נדונו בוועדת התקן שם, והוחלט אחרת.

ר' גלעד: הרבה מהטענות אומצו, ומעט מאד מהן נדחו.

ר' גלעד: צריך שלא ייווצר הרושם שמה שנכלל כאן, בתוך התקן, זה בניגוד לדברים בינלאומיים.

ר' גלעד: כל אחד מסתכל כאן בציורים שבסוף התקנות, ויש כל מיני מעויינים ומשולשים, ואלה צולמו בצבעים מתוך ספרים בינלאומיים.

ר' גלעד: לא הלכנו לסתור שום דבר מוסכם.

ר' גלעד: ראינו מה יש בתקנות האו"ם ומה יש בהמלצות הקהילה האירופית, וניסינו לעשות את מיטב הסינתיזה בין השניים.

מ' בוטון: האם אדוני היה שותף להכנת תקן?

ר' גלעד: כן.

ר' גלעד: גם אני וגם מכון התקנים.

דוד טל: גם גרישה דויטש.

ר' גלעד: אנו ישבנו שם לאורך כל ההשתלשלות.

ר' גלעד: שמענו את ההסתייגויות, הבנו אותן, וניסינו להכניס את המכסימום פנימה.

ר' גלעד: הבנו את הקושי.

ר' גלעד: כמו שזה עכשיו - זה מה שיצא.

ע' אבני: אני דוקטור עלמה אבני, מנהלת השירות לבריאות העובד במשרד הבריאות.

ע' אבני: אני חייבת לאדוני תשובה מהישיבה הקודמת ויש לי אותה פה, אך זה לא שייך לנושא הדיון.

דוד טל: זה לא שייך לדיון.

דוד טל: ע' אבני: משרד הבריאות, והשירות שלנו, היה שותף גם בשלבים שונים של הכנת התקנות האלה.

דוד טל: אנו, כמשרד בריאות, רואים זאת כדבר מאד חיוני לאשר את התיקון ולהפעיל את התקנות כמו שהוצעו פה, כמו שכבר אמרו עמיתיי פה ממשרד העבודה והמשרד לאיכות הסביבה, אחרי הרבה דיונים והרבה התחשבות.

דוד טל: כאשר חושבים על המצבים היום של הסיכונים של כל מי שעוסק בחומרים האלה - אם זה בעבודה עצמה, אם זה בשינוע ואם זה בכל מגע אפשרי - התיקון הזה, שמתייחס אכן להעברת המידע בצורה קליטה ובצורה ברורה לגבי הסיכונים לכל העוסקים במגע עם החומרים האלה, הוא ממש חיוני לאבטחת בריאות העובד ומניעת סיכונים של תאונות.

דוד טל: לכן, אנו, כמשרד בריאות, מאד מבקשים מיושב-ראש הוועדה לאשר את ההצעה.

דוד טל: יחד עם זאת, אני מבינה שבכל יישום של שינוי יש בעיות שאפילו מתעוררות אחר כך ביישום, ואולי תהיה רביזיה ואולי לא תהיה רביזיה.

דוד טל: אבל, כמו שאדוני כבר אמר קודם, כשידונו על רביזיה ויהיו שינויים שיתבקשו על-פי רביזיה שאולי תהיה, אפשר תמיד לשנות.

דוד טל: אבל, צריך שהפעם זה כבר יעבור, כי זה כבר כמה שנים נמצא בדיונים ומתעכב, וכל יום נוסף שזה מתעכב זה פוגע בבריאות העובדים.

דוד טל: אני מניח, שמשרד הבריאות, משרד העבודה והמשרד לאיכות הסביבה, אם, במשך הזמן, אחרי שיריצו את הנושא, תהיה איזו שהיא בעיה - יתייחסו לעניין הזה ברצינות הראויה ובכבוד הראוי.

ע' אבני: בהחלט.

ג' דויטש: לגבי רביזיה, הוועדה המרכזית לבטיחות אישרה רביזיה בישיבתה ב- 27 בדצמבר.

ג' דויטש: יש פה התניה: לתפעול בשנה הנוכחית, בתנאי שיהיה מימון כתוספת לתכנית במכון התקנים.

ג' דויטש: להערכתי, בעצם, הרביזיה אושרה.

ג' דויטש: להערכתי, אם מותר לי להציע, אם תבוא פניה מכאן - מכון התקנים יכול לעשות רביזיה של התקן הזה תוך חצי שנה.

דוד טל: זה לא סותר את מה שאמרתי בהתחלה.

ג' דויטש: זה לא סותר בשום פנים ואופן, ואני רק אומר שניתן להתחיל את זה מהר.

דוד טל: אנו יכולים לאשר את הנושא הזה, ובמידה ותראו בעיות - אני מניח שגם המשרדים הנוגעים בדבר, אין להם שום דבר נגד התאחדות התעשיינים.

דוד טל: אני בעד שהאזרחים יהיו מוגנים בכל הדרכים ובכל הצורות.

דוד טל: במידה וזה כך, התעשיינים יביאו לשולחן הזה או שאתם תביאו לשולחן הזה הצעה לתיקון כזה או אחר, נדון בנושא ומה שיהיה טוב לאזרחי מדינת ישראל זה מה שנעשה.

א' זלדין: ברצוני להוסיף, שאנו לא כתבנו תאריך תחילה, ואנו רוצים לבקש ששים יום.

א' זלדין: כמו כן, בתקנות 5 ו- 6 הכנסנו כמה תיקונים קטנים שנפלו בטעות בתקנות גליון.

א' זלדין: אחרי "מפקח עבודה" הוספנו: "ראשי".

א' זלדין: נ' זאב: מה המניע לכל החמרת התקנות?

א' זלדין: מה המניע שהביא אתכם להחמיר יותר בתקנות ולהוסיף זאת?

א' זלדין: כבר כשהותקנו התקנות בשלב הראשון, בקשת הוועדה היתה שאנו נוסיף את הנושא של תויות בעברית.

מ' בוטון: זה לא רק תויות בעברית.

א' זלדין: זו אריזה.

מ' בוטון: זה סוג האריזה, אטימות האריזה, וזה לא רק הכתובת בעברית.

א' זלדין: איך לארוז ואיך לסמן, וזה הכל.

נסים זאב: האם מסטטיסטיקה שלכם יצא שאולי אנשים יותר נפגעו כתוצאה מרעל או דברים כאלה?

נסים זאב: האם יש איזה שהוא מחקר בעניין?

י' וולף: מה שהביא אותנו לנושא הזה זו המציאות, שנתקלו בה אנשינו ואנשי משרד הבריאות והמשרד לאיכות הסביבה, שלפעמים משווקים חומרים רק עם שם מסחרי, ואף אחד לא מסוגל לדעת מה מכיל החומר ואלו סיכונים הוא צופן בחובו.

י' וולף: מי שעושה סקר קטן במחסנים בהם מוכרים תוצרת כזו, רואה הרבה פעמים שכתוב, נניח, "מדלל מספר זה וזה", ואף אחד לא יודע, כולל אנשי מקצוע, מה מכיל המדלל הזה ואלו סיכונים הוא צופן לעובד.

י' וולף: אמרנו, שמי שמוכר חומר מסוכן צריך לסמן על התוית שעל האריזה מה החומר, אלו סיכונים הוא מכיל ומה הם אמצעי הזהירות שהאדם העובד עם החומר הזה צריך לנקוט בהם.

י' וולף: זו מהות התיקון.

י' וולף: כל היתר, ואידך זיל גמור.

דוד טל: מר וולף, היטבת להבהיר זאת.

דוד טל: זה מאה אחוז ברור.

ד' באסל: אני מצטער, אך, לדעתי, מר וולף לא מדייק, וברצוני להבהיר את הנקודה.

ד' באסל: מי שרוכש היום חומר שמוגדר כחומר מסוכן, על-פי התקנות האלה היצרן או המשווק מחוייב באספקת גליון בטיחות.

ד' באסל: אי אפשר לומר, שאין לך שום מידע מה החומר הזה מכיל כאשר יש רק את השם המסחרי.

ד' באסל: כל המידע, כולל הסיכונים, מפורט בפירוט רב בגליון הבטיחות.

ד' באסל: היו"ר ד' טל: רבותי, אנו כבר אחרי הדיון הזה.

ד' באסל: למעשה, בדיון הקודם הגענו למסקנה שצריך את הנושא הזה.

נסים זאב: אדוני היושב-ראש, אם מישהו לא יעמוד בתקנות, האם תהיה לזה משמעות?

מ' בוטון: זו עבירה פלילית.

דוד טל: זו עבירה פלילית לכל דבר ועניין.

דוד טל: אנו מתעסקים פה, לפעמים, בחיי אדם.

ד' באסל: לגבי תחילת התקנות, אנו חושבים שששים יום הם פרק זמן קצר מאד.

דוד טל: אתן לך תשעים יום.

דוד טל: האם זה יהיה בסדר?

ד' באסל: זה קצת יותר טוב.

דוד טל: אנו נסכם על תשעים יום.

דוד טל: אנו מאשרים זאת לשנתיים - נכון?

דוד טל: האם כך ביקשתם?

י' וולף: לא.

י' וולף: אישור קבוע.

ד' באסל: לא.

ד' באסל: סליחה, אבל אדוני קבע כבר שהאישור יהיה לשנתיים- - -

א' זלדין: אבל, אם התקן יהיה יעבור רביזיה - ממילא התקנות- - -

דוד טל: לא.

דוד טל: חשבתי שרשום פה בתקנות "שנתיים", וחלה אי הבנה.

דוד טל: אני אמרתי, שבמידה ותהיה איזו שהיא רביזיה בפרק הזמן, בעוד חצי שנה, שנה או שנתיים, ותרצו לחזור לכאן עם תיקון מסויים - ואנו מאשרים כרגע את זה כמו שזה - ויהיה לתיקון על מה להתבסס, נחזור ונדון בנושא הזה.

דוד טל: נ' זאב: מה קורה לגבי התרופות שכבר יצאו לשוק?

דוד טל: האם יחייבו אותם באריזה נוספת או בתיקון האריזה?

דובר: נושא התרופות זה לא כאן.

דוד טל: מה שמשווק מבעוד תשעים יום והלאה יהיה צריך להיות כאן.

דוד טל: אם כן, אנו מאשרים את התקנות הללו עם התחולה של התקנות האלה של תשעים יום מיום פירסומן.

דוד טל: אני נועל את הישיבה.

דוד טל: אני מודה לכם.